b'\n_START_ARTICLE_\nZoofilia\n_START_PARAGRAPH_\nZoofilia (kreik. \xce\xb6\xe1\xbf\xb7\xce\xbf\xce\xbd \xe2\x80\x99el\xc3\xa4in\xe2\x80\x99 + \xcf\x86\xce\xb9\xce\xbb\xce\xaf\xce\xb1 \xe2\x80\x99rakkaus\xe2\x80\x99) eli el\xc3\xa4imiin kohdistuva seksuaalinen parafilia, jossa ihmisen seksuaalinen mielenkiinto kohdistuu el\xc3\xa4imiin. Tabuluonteisuutensa vuoksi ei ole varmaa tietoa, kuinka yleist\xc3\xa4 zoofilia on, mutta joidenkin tutkimusten mukaan se voi olla jopa yht\xc3\xa4 yleist\xc3\xa4 kuin homoseksuaalisuus. El\xc3\xa4imeen kohdistuvaa sukupuolitekoa kutsutaan el\xc3\xa4imeen sekaantumiseksi._NEWLINE_Ennen zoofilia koettiin muiden seksuaalisten poikkeamien tavoin ihmisen h\xc3\xa4iri\xc3\xb6ksi tai mielenterveyden poikkeamaksi._NEWLINE_Uudessa psykiatrian diagnostisessa k\xc3\xa4sikirjassa (DSM) kuitenkin erotetaan seksuaalinen mieltymys ja mielenterveyden h\xc3\xa4iri\xc3\xb6 toisistaan selke\xc3\xa4sti: "henkil\xc3\xb6, jolla on erikoinen seksuaalinen mieltymys (siis esimerkiksi seksuaalinen kiinnostus el\xc3\xa4imi\xc3\xa4 kohtaan) ei ole sairas tai tarvitse hoitoa, ellei h\xc3\xa4nen taipumuksensa ole pakkomielteinen tai vahingollinen joko h\xc3\xa4nelle itselleen tai muille"._NEWLINE_Zoofiliaa pidet\xc3\xa4\xc3\xa4n yleisesti tabuna, joten siit\xc3\xa4 ei juuri keskustella julkisuudessa tai mediassa. Tabuluonteisuutensa vuoksi zoofiliaan liittyv\xc3\xa4t uutisartikkelit tai keskustelut ovat my\xc3\xb6s hyvin stereotyyppisi\xc3\xa4, yksipuolisesti kategorisoivia ja sis\xc3\xa4lt\xc3\xa4v\xc3\xa4t ep\xc3\xa4valideja tai vahvasti ennakkoasenteellisia argumentteja.\n_START_SECTION_\nEl\xc3\xa4imiin sekaantuminen Suomen rikoslaissa\n_START_PARAGRAPH_\nSuomen rikoslaista el\xc3\xa4imiinsekaantuminen poistui vuonna 1971, jolloin jotkin muutkin Euroopan maat laillistivat el\xc3\xa4inseksin. Perusteena teon laillistamiselle oli ajatus siit\xc3\xa4, ett\xc3\xa4 tekoon syyllistyiv\xc3\xa4t l\xc3\xa4hinn\xc3\xa4 seksuaalisesti estyneet, vajaamieliset tai vanhuuden tylsyytt\xc3\xa4 potevat nuoret, ja ettei rikoslaki ole sopiva keino puuttua sairaalloisena pidettyyn toimintaan. Suomessa el\xc3\xa4imiin sekaantuminen voi silti olla el\xc3\xa4insuojelulain perusteella tuomittavaa el\xc3\xa4inr\xc3\xa4\xc3\xa4kk\xc3\xa4yksen\xc3\xa4 mik\xc3\xa4li el\xc3\xa4imen voidaan osoittaa k\xc3\xa4rsineen. Vuoden 1889 rikoslaissa sit\xc3\xa4 koskeneet m\xc3\xa4\xc3\xa4r\xc3\xa4ykset sis\xc3\xa4ltyiv\xc3\xa4t siveellisyysrikoksia koskeneen 20. luvun 12. pyk\xc3\xa4l\xc3\xa4\xc3\xa4n. Kuitenkin vuonna 1734 voimaan tullut Rakennuskaari, joka kielsi poikien ja nuorukaisten k\xc3\xa4yd\xc3\xa4 paimenessa el\xc3\xa4imiinsekaantumisen ehk\xc3\xa4isemiseksi oli periaatteessa silt\xc3\xa4 osin voimassa Suomessa viel\xc3\xa4 1990-luvulla. _NEWLINE_Sipil\xc3\xa4n hallituksen oli tarkoitus el\xc3\xa4insuojelulain uudistuksella kielt\xc3\xa4\xc3\xa4 sukupuoliyhteys el\xc3\xa4inten kanssa vuodesta 2020, mutta s\xc3\xa4\xc3\xa4d\xc3\xb6s ei toteutunut.'